EELNÕU 2020/252

								KOMISJONID:

eelarve- ja arengu-		
haridus-		
kultuuri- 		
majandus-	JK	
revisjoni-		
sotsiaal- 		

VILJANDI LINNAVOLIKOGU

OTSUS

30. aprill 2020 nr

Vaksali tn 20 eluruumi nr 6a enampakkumise 
korras võõrandamine

Viljandi linna omandis on eluruum aadressiga Vaksali tn 20-6a, Viljandi. Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a, § 21 lõike 1 punkti 2 ja 3 alusel Viljandi Linnavolikogu

o t s u s t a b:

1.	Võõrandada enampakkumise korras Viljandi linnale kuuluv korteriomand asukohaga Vaksali tn 20, eluruum nr 6a (Tartu Maakohtu Kinnistusosakonna Viljandi kinnistusjaoskonnas avatud korteriomandi kinnistusraamatu registriosa nr 2305339, katastritunnus 89717:002:0730, pindala 1862,0 m², elamumaa 100%), mis koosneb 229/3608 mõttelisest osast kinnisasjast ja eriomandi eluruumist nr 6a üldpinnaga 22,90 m².

2.	Eluruumi Vaksali 20 - 6a enampakkumise võõrandamise alghinnaks on 12 000 eurot.

3.	Linnavalitsusel viia läbi eluruumi võõrandamise enampakkumisega seotud toimingud ning kinnitada tulemused.

4.	Enampakkumise nurjumise korral võõrandada eluruum Vaksali tn 20-6a muul viisil, kasutades vajadusel kinnisvarabüroo kaudu pakkumise võimalust. Eluruumi võõrandamise tasu ei tohi olla Arco Vara Kinnisvarabüroo OÜ ekspertarvamuses näidatud turuväärtusest odavam.

5.	Volitada linnapead või tema asendajat edasivolitamise õigusega sõlmima käesoleva otsuse punktis 1 nimetatud korteriomand müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõik, mis on seotud nimetatud ülesande täitmisega.

6.	Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

7.	Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Kristi Mikkor
Esitatud: 31.03.2020
Esitaja: Viljandi Linnavalitsus			Ettekandja: Kalvi Märtin
Lk arv: 3
Hääletamine: nõudmisel

Seletuskiri
Vaksali tn 20 eluruumi nr 6a enampakkumise 
korras võõrandamine

Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a alusel otsustab linnavara võõrandamise volikogu, kui võõrandamise objektiks on kinnisvara.

Eelnõu eesmärk on korrastada Viljandi linnale kuuluvat kinnisvarafondi. Laiemas mõttes on eesmärgiks efektiivsemaks muuta linnavara haldust, keskendudes säilitatava kinnisvara kvaliteedi tõstmisele, samal ajal loobudes mittevajalikust kinnisvarast, mille omamine ei ole linnale kohustuslike funktsioonide täitmiseks vajalik.

Vaksali tn 20-6a puhul on tegemist 2. korrusel asuva rahuldavas seisukorras ühetoalise korteriga. Korteriomand on Viljandi linnale üle antud Notar Kersti Kulla juures 23.01.2020 sõlmitud korteriomandi kinkelepingu ja asjaõiguslepingu alusel (notariaalakti reg nr 185).

Nimetatud eluruumi kasutamise järgi puudub vajadus ning see on linnale mittevajalik. Arco Vara Kinnisvarabüroo OÜ ekspertarvamuse kohaselt on eluruumi müügiväärtus 12 000 – 15 000 eurot. Eelnevast lähtuvalt on kinnisvara haldusamet seisukohal, et antud eluruum on otstarbekas võõrandada enampakkumise korras või muul viisil.

(allkirjastatud digitaalselt)
Kristi Mikkor
kinnisvara haldusameti spetsialist